ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்த வருடத்தின் ஏப்ரல்-ஆகஸ்ட் தேசிய நெடுஞ்சாலை கட்டுமான இலக்கை சாலை போக்குவரத்து அமைச்சகம் தாண்டியது, 3100 கி.மீ சாலைகள் அமைக்கப்பட்டுள்ளன
நாட்டில் தேசிய நெடுஞ்சாலைகள் கட்டமைப்பதற்காக நிர்ணயிக்கப்பட்ட இலக்கை சாலை போக்குவரத்து மற்றும் நெடுஞ்சாலைகள் அமைச்சகம் தாண்டியுள்ளது.
இந்த வருடத்தின் ஏப்ரல் மாதம் முதல் ஆகஸ்ட் மாதம் வரையிலான தேசிய நெடுஞ்சாலை கட்டுமான இலக்கான 2771 கிலோமீட்டர்களுக்கு மாறாக, 3181 கிலோமீட்டர்களுக்கு சாலைகள் அமைக்கப்பட்டுள்ளன.
மேலும், இந்த வருடத்தின் ஆகஸ்ட் வரை, 3300 கிலோமீட்டர்களுக்கு சாலைகள் அமைப்பதற்கான தேசிய நெடுஞ்சாலைப் பணிகளுக்கு ஒப்புதல் அளிக்கப்பட்டுள்ளன. கடந்த வருடத்தின் இதே காலகட்டத்தின் 1367 கிலோமீட்டர்களுடன் ஒப்பிடும் போது இது இரு மடங்கை விட அதிகமாகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651045
சிறப்பு சேவைகள் மற்றும் கட்டுரைகள்
வ உ சிதம்பரனார் துறைமுகம், தூத்துக்குடி சர்வதேச சரக்கு பெட்டக முனையம் பிரைவேட் லிமிடெட்  இடையே ஒப்பந்தம் கையெழுத்து
வ உ சிதம்பரனார் துறைமுகத்தின் பெர்த் எண் 9-ஐ சரக்குப் பெட்டக முனையமாக மாற்றுவதற்கு தூத்துக்குடி வ உ சிதம்பரனார் துறைமுக ஆணையம் மற்றும் தூத்துக்குடி சர்வதேச சரக்கு பெட்டக முனையம் பிரைவேட் லிமிடெட் ஆகியவற்றுக்கிடையே 3.09.2022 அன்று ஒப்பந்தம் கையெழுத்தாகியுள்ளது
இந்த ஒப்பந்தத்தில் வ உ சி துறைமுக ஆணையம் சார்பில் அதன் தலைவர் திரு டி கே ராமச்சந்திரனும் தூத்துக்குடி சர்வதேச சரக்குப் பெட்டக முனையம் பிரைவேட் லிமிடெட்  சார்பில் அதன் மேலாண்மை இயக்குனர் திரு துருவ் கோட்டக்கும் கையெழுத்திட்டனர்.
இந்த ஒப்பந்தத்தின்படி ஆண்டுக்கு 6,00,000 டிஇயூக்கள் கூடுதல் திறனை வழங்க 434.17 கோடி செலவில் சரக்குப் பெட்டகம் கையாளும் வசதி உருவாக்கப்படும்.
வடிவமைத்தல், கட்டுதல், நிதியளித்தல், செயல்படுத்துதல், மாற்றுதல் என்ற திட்டத்தின் கீழ் இது செயல்படுத்தப்படும். இந்தக் கட்டுமானம் 21 மாதங்களில் அதாவது 2024 டிசம்பருக்குள் முடிவடையும்.
இந்த ஒப்பந்த நிகழ்ச்சியில் பேசிய திரு டி கே ராமச்சந்திரன் இந்த முனையம் 370 மீட்டர் நீளமும் 14.20 மீட்டர் அகலமும் கொண்டதாக இருக்கும். 8000 வரையிலான பெட்டகங்களை இது கையாளும். இதனால் கூடுதலான முதலீடுகள் கிடைப்பதோடு இந்தப் பகுதியின் பொருளாதார வளர்ச்சிக்கு வழிவகுக்கும் என்றார்.
வ உ சிதம்பரனார் துறைமுக ஆணையம் தற்போது தமிழ்நாட்டில் இரண்டாவது பெரிய சரக்குப்பெட்டகங்கள் கையாளும் துறைமுகமாக உள்ளது. ஆண்டுக்கு 1.17 மில்லியன் டிஇயூ க்களைக் கையாளும் திறன் கொண்டுள்ளது. 2021-22 நிதியாண்டில் இந்த துறைமுகம் 7.6 லட்சம் டிஇயூ சரக்குப் பெட்டகங்களைக் கையாண்டுள்ளது. 2024-25 நிதியாண்டில் 1.16 மில்லியன் டிஇயூ சரக்குப் பெட்டகங்களைக் கையாளும் என்று எதிர்பார்க்கப்படுகிறது.
வ உ சிதம்பரனார் துறைமுக ஆணையம் இன்று வெளியிட்ட செய்திக் குறிப்பில் இந்த விவரங்கள் தெரிவிக்கப்பட்டுள்ளன.
கலாசாரத்துறை அமைச்சகம்
தூய்மை மற்றும் சுதந்திரத்தை கொண்டாடும் நிகழ்ச்சி: சுலப் இன்டர்நேஷனல் அமைப்புடன் இணைந்து கலாச்சாரத்துறை அமைச்சகம் நாளை நடத்துகிறது
கலாச்சாரத்துறை அமைச்சகம், ஜல்சக்தி அமைச்சகம் மற்றும் வீட்டு வசதி மற்றும் நகர்ப்புற விவகாரத்துறை அமைச்சகம் ஆகியவை சுலப் இன்டர்நேஷனல் அமைப்புடன் இணைந்து விடுதலையின் அம்ரித் மஹோத்ஸவத்தின் கீழ், தூய்மை பற்றிய விழிப்புணர்வை ஏற்படுத்த ‘தூய்மை, சுதந்திரம் மற்றும் அணுகல்’ என்ற நிகழ்ச்சியை புதுதில்லியில் நாளை நடத்துகிறது.
இந்த நிகழ்ச்சி இரண்டு அமர்வுகளாக நடத்தப்படும். முதல் அமர்வில் சுலப் சுகாதாரம், சமூக சீர்திருத்தம் மற்றும் மனித உரிமைகள் இயக்கத்தின் நிறுவனர் டாக்டர்.பிந்தேஸ்வர் பதக், உரையாற்றுகிறார். இந்நிகழ்ச்சியில் பதஞ்சலி யோக பீடத்தின் யோகா குரு பாபா ராம்தேவ் காணொலி மூலம் உரையாற்றுகிறார். இன்னும் பல பிரபலங்களும் இந்நிகழ்ச்சியில் பங்கேற்கின்றனர்.
அம்ரித் மஹோத்ஸவத்தின் சிறப்பு திரைப்படமும் இந்நிகழ்ச்சியில் திரையிடப்படுகிறது. இதில் தூய்மையை மேம்படுத்துவது குறித்த புதிய கருத்துக்கள் குறித்தும் குழு விவாதம் நடத்தப்படும்.
மாலையில் நடைபெறும் தூய்மை பற்றிய நிகழ்ச்சியில் திரு. விஜய் கோயல் உரையாற்றுகிறார். சரஸ்வதி ஸ்துதி நிகழ்ச்சியை டாக்டர். சுஷ்மிதா ஜா வழங்குகிறார்.
துருவ் எனும் சமஸ்கிருத இன்னிசைக் குழுவின் கச்சேரியும் நடத்தப்படுகிறது. இது இந்தியாவின் மிகப் பழமையான வேத பாரம்பரிய அடிப்படையில், சமஸ்கிருத மொழியில் நடத்தப்படும் உலகின் ஒரே இசை நிகழ்ச்சி என்பது குறிப்பிடத்தக்கது.
பண்டித அனுராதா பால் மற்றும் சுஃபோரா இன்னிசை குழுவின் நிகழ்ச்சிகளும் நடைபெறுகின்றன.
பிரதமர் அலுவலகம்
2023 சன்சத் ரத்னா விருதுபெறும் நாடாளுமன்ற உறுப்பினர்களுக்கு பிரதமர் வாழ்த்து
2023 சன்சத் ரத்னா விருதுபெறும் நாடாளுமன்ற உறுப்பினர்களுக்கு பிரதமர் நரேந்திர மோடி வாழ்த்து தெரிவித்துள்ளார்.
மத்திய நாடாளுமன்ற விவகாரத்துறை அமைச்சர் திரு பிரல்ஹாத் ஜோஷியின் ட்விட்டர் பதிவை மேற்கோள் காட்டி பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“சன்சத் ரத்னா விருது பெறவுள்ள நாடாளுமன்ற உறுப்பினர்களுக்கு வாழ்த்துக்கள். நாடாளுமன்ற உறுப்பினர்கள் தங்களது செழுமையான அறிவாற்றலால், தொன்மை வாய்ந்த நாடாளுமன்ற நடைமுறைகளை செழுமைப்படுத்தட்டும்.”
நிதி அமைச்சகம்
மத்திய அரசின் ட்ரெசரி பில்கள் ஏலம் தொடர்பான கால அட்டவணை
ஜூன் 2020 இறுதியில் முடிவடையும் அடுத்த நிதியாண்டின் முதல் காலாண்டிற்கான, மத்திய அரசின் ட்ரெசரி பில்கள் தொடர்பான கால அட்டவணையை, இந்திய ரிசர்வ் வங்கியின் ஆலோசனையுடன், அரசு வெளியிட்டுள்ளது. இது பற்றிய கூடுதல் விவரங்களுக்கு இந்த இணைப்புக்கு செல்லவும் : https://pib.gov.in/PressReleseDetail.aspx?PRID=1609679
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாள் ஒன்றில் மிக அதிகமாக கடந்த 24 மணி நேரத்தில் 2.5 கோடி கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் 35,662 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.02%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,40,639 ஆகும்.
குணமடைந்தவர்களின் விழுக்காடு 97.65%.
கடந்த 24 மணி நேரத்தில் 33,798 பேர் குணமடைந்துள்ளனர். இதுவரை மொத்தம் 3,26,32,222 பேர் குணமடைந்துள்ளனர்.
வாராந்திர தொற்று உறுதி விழுக்காடு  85 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  19 நாட்களாக 3%க்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 55.07 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755965
பெருநிறுவனங்கள் விவகாரங்கள் அமைச்சகம்
கொவிட் 19 பரவலைத் தொடர்ந்து, சட்டத்தை மதிக்கும் நிறுவனங்களுக்கும், வரையறுக்கப்பட்ட பொறுப்பு கூட்டுத் தொழில்களுக்கும் நிவாரணம் அளிக்க 'நிறுவனங்கள் புதிய தொடக்கம் திட்டம், 2020'ஐ அறிமுகப்படுத்தி, 'வரையறுக்கப்பட்ட பொறுப்பு கூட்டுத் தொழில் தீர்வு திட்டம், 2020'ஐ திருத்தியுள்ளது பெருநிறுவன விவகாரங்கள் அமைச்சகம்
கொவிட் 19 பரவலைத் தொடர்ந்து, சட்டத்தை மதிக்கும் நிறுவனங்களுக்கும், வரையறுக்கப்பட்ட பொறுப்பு கூட்டுத் தொழில்களுக்கும் நிவாரணம் அளிக்க இந்திய அரசு எடுத்து வரும் முயற்சிகளின் தொடர்ச்சியாக, 'நிறுவனங்கள் புதிய தொடக்கம் திட்டம், 2020'ஐ அறிமுகப்படுத்தி ஏற்கனவே உள்ள 'வரையறுக்கப்பட்ட பொறுப்பு கூட்டுத் தொழில் தீர்வு திட்டம், 2020'ஐ திருத்தி, நிறுவனங்கள் மற்றும் வரையறுக்கப்பட்ட பொறுப்பு கூட்டுத் தொழில்களுக்கு முன்னெப்போதும் இல்லாத வகையிலான ஒரு வாய்ப்பை பெருநிறுவன விவகாரங்கள் அமைச்சகம் அளித்துள்ளது. இதன் மூலம், தாக்கல் தொடர்பாக ஏதாவது வழுவுதல்க்ள் இருப்பின், வழுவிய காலம் எவ்வளவு இருப்பினும், நிறுவனங்களும், வரையறுக்கப்பட்ட பொறுப்பு கூட்டுத் தொழில்கள்களும் முழுவதும் இணக்கமான ஒரு நிறுவனமாக புதிய தொடக்கத்தை மேற்கொள்ளலாம்.
கொவிட் 19ஆல் ஏற்பட்டுள்ள முன்னெப்போதும் இல்லாத பொது சுகாதார நிலைமையினால், நிறுவனங்களின் கணக்குத் தாக்கல் சுமையினைக் குறைக்கவும், தாக்கல்களை எளிதாக்கவும் ‘நிறுவனங்கள் புதிய தொடக்கம்’ திட்டமும், வரையறுக்கப்பட்ட பொறுப்பு கூட்டுத் தொழில் தீர்வு திட்டமும் உதவும். இந்த திட்டங்களின் காலவரையான ஏப்ரல் 1, 2020 தொடங்கி 30 செப்டம்பர் 2020 வரை, நிறுவனங்கள் அல்லது வரையறுக்கப்பட்ட பொறுப்பு கூட்டுத் தொழில்கள், நிறுவனங்களின் பதிவாளரிடம் செய்யும் தாமதமான தாக்கல்களுக்கான கூடுதல் தாக்கல் தொகை ஒரு முறை தள்ளுபடி செய்யப்படுவதே இந்த இரு திட்டங்களில் சிறப்பம்சமாகும்.
பிரதமர் அலுவலகம்
மாநில உருவாக்கம் தினத்தில் தெலுங்கானா மக்களுக்கு பிரதமர் வாழ்த்துகளைத் தெரிவித்துள்ளார்
பிரதமர் திரு நரேந்திர மோடி, மாநில உருவாக்கம் தினத்தை முன்னிட்டு தெலுங்கானா மக்களுக்கு நல்வாழ்த்துகளைத் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், "மாநில உருவாக்கம் தினத்தில் தெலுங்கானா மக்களுக்கு நல்வாழ்த்துக்கள். இந்த மாநிலம், தனித்துவமான கலாச்சாரத்தையும், பல துறைகளில் சிறந்து விளங்கும் கடின உழைப்பாளிகளான மக்களையும் பெற்று ஆசிர்வதிக்கப்பட்டுள்ளது. தெலுங்கானா மக்களின் ஆரோக்கியத்திற்கும், நல்வாழ்விற்கும் எனது பிரார்த்தனைகள்" என்று கூறியுள்ளார்.
(
மின்னணு மற்றும் தகவல் தொழில்நுட்பம்
2026ம் ஆண்டுக்குள் 300 பில்லியன் அமெரிக்க டாலர் அளவிற்கு மின்னணு பொருட்களை உற்பத்தி செய்யவேண்டும் என்ற இலக்கை அடைவதற்கு அரசு கவனம் செலுத்தி வருகிறது – மத்திய இணையமைச்சர் திரு ராஜீவ் சந்திரசேகர்
மத்திய மின்னணு மற்றும் தகவல் தொழில்நுட்பத்துறை இணையமைச்சர் திரு ராஜீவ் சந்திரசேகர், ‘உலக மயமாக்கலில் இருந்து உள்ளூர் மயமாக்கல்’ என்ற தலைப்பிலான அறிக்கையை வெளியிட்டார். இந்த அறிக்கையை சர்வதேச பொருளாதார உறவு குறித்த ஆராய்ச்சிக்கான இந்திய குழுமம் இந்திய செல்லுலார் மற்றும் மின்னணு கூட்டமைப்புடன் இணைந்து தயாரித்துள்ளது. இந்த அறிக்கையில், 2026ம் ஆண்டுக்குள் 300 பில்லியன் டாலர் அளவுக்கு மின்னணு பொருட்களை இந்தியா எப்படி உற்பத்தி செய்ய முடியும் என்பது குறித்தும் 120 பில்லியன் டாலர் அளவுக்கு மின்னணு பொருட்களை ஏற்றுமதி செய்யமுடியும் என்பது குறித்து குறிப்பிட்டுள்ளது.
இந்த நிகழ்ச்சியில் பேசிய திரு சந்திரசேகர், 2026ம் ஆண்டுக்குள் 300 பில்லியன் அமெரிக்க டாலர் அளவிற்கு மின்னணு பொருட்களை உற்பத்தி செய்யவேண்டும் என்ற இலக்கை அடைவதற்கு அரசு கவனம் செலுத்தி வருகிறது என்று கூறினார். இதற்காக நமது உள்நாட்டு உற்பத்தி சூழலை வலுப்படுத்துவது குறித்து வலியுறுத்தி வருவதாக தெரிவித்தார். சர்வதேச விநியோக அமைப்பில் நம்பத்தன்மை கொண்ட மற்றும் உண்மையான கூட்டாளியாக திகழ வேண்டும் என்பதே நமது நோக்கம் என்று அமைச்சர் திரு ராஜீவ் சந்திரசேகர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1855316
பிரதமர் அலுவலகம்
கோவா உதயதினத்தை முன்னிட்டு கோவா மக்களுக்கு பிரதமர் வாழ்த்து
கோவா உதயமான தினத்தை முன்னிட்டு கோவா மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ மாநில உதய தினத்தை முன்னிட்டு கோவா மக்களுக்கு வாழ்த்துகள். இந்த மாநிலம் முன்னேற்றத்தின் புதிய உச்சங்களை அடையட்டும். கோவா மக்களின் நல்ல ஆரோக்கியம் மற்றும் நலனுக்காக நான் பிரார்த்திக்கிறேன்’’ என குறிப்பிட்டுள்ளார்.
-----
(
சட்டம் மற்றும் நீதித்துறை அமைச்சகம்
“2019 மக்களவை பொதுத் தேர்தலுக்கான” அறிவிக்கையை வெளியிட அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை, “2019 மக்களவை பொதுத் தேர்தலுக்கு சட்ட ரீதியான அறிவிக்கைகளை, 1951 மக்கள் பிரதிநிதித்துவ சட்டப் பிரிவு” 14 துணைப் பிரிவு -ன் கீழ் வெளியிட ஒப்புதல் அளித்துள்ளது. நாடாளுமன்ற தொகுதிகளைச் சேர்ந்தவர்கள் தங்களது உறுப்பினர்களை, இந்திய தேர்தல் ஆணையம் அதன் நடைமுறைகளின்படி பரிந்துரை செய்துள்ள தேதிகளில் மக்களவைக்கு தேர்ந்தெடுக்க இந்த அறிவிக்கை அழைப்பு விடுக்கிறது.
விளைவு:
அறிவிக்கைகள் வெளியிடப்பட்டதும், 17-வது மக்களவைக்கான தேர்தல் நடைமுறை தொடங்கும்.
(Visitor Counter : 73
சுரங்கங்கள் அமைச்சகம்
சுரங்கத்துறை மேம்பாட்டில் சுயசார்பு இந்தியா உருவாவதற்கான ஆராய்ச்சி வளர்ச்சி இணையதளம் ஒன்றை திரு பிரகலாத் ஜோஷி துவக்கிவைத்தார்.
சுரங்கத்துறையில் சுயசார்பு இந்தியாவை உருவாக்குவதற்கான அறிவியல் தொழில் நுட்பத் திட்டத்திற்கான, சத்தியபாமா  என்ற இணையதளத்தை, மத்திய சுரங்க அமைச்சகத்தின் அறிவியல் தொழில்நுட்பத் திட்டத்தின் கீழ், நிலக்கரி, சுரங்கம் மற்றும் நாடாளுமன்ற விவகாரங்களுக்கான மத்திய அமைச்சர் திரு பிரகலாத் ஜோஷி 15 ஜூன் 2020 அன்று தொடங்கி வைத்தார். இந்த இணையதளம் சுரங்கத் தகவல் பிரிவின் நேஷனல் இன்பர்மேட்டிக்ஸ் சென்டர் மூலமாக வடிவமைத்து செயல்படுத்தப்படுகிறது.. சுரங்க அமைச்சகத்தின் செயலர் திரு சுசில்குமார், அமைச்சகத்தின் மூத்த அதிகாரிகள் ஆகியோர் நிகழ்ச்சியில் உடனிருந்தனர்.
நாட்டில் சுரங்கம், தாதுப்பொருள்கள் துறைகளில், ஆராய்ச்சி வளர்ச்சியை மேம்படுத்துவதற்கு, டிஜிட்டல் தொழில் நுட்பங்களின் பங்கு மிகவும் இன்றியமையாதது என்று மத்திய அமைச்சர் திரு பிரகலாத் ஜோஷி கூறினார். சுயசார்பு இந்தியாவை உருவாக்கும் வகையில், புதுமையான, தரமான, ஆராய்ச்சி வளர்ச்சிப் பணிகளை மேற்கொள்ள வேண்டும் என்று சுரங்கம் மற்றும் தாதுப்பொருள்கள் துறையில் உள்ள விஞ்ஞானிகள் மற்றும் ஆராய்ச்சியாளர்களை அவர் கேட்டுக்கொண்டார்.
தற்போது ஆராய்ச்சித் திட்டங்களுக்கான அறிக்கைகள் விஞ்ஞானிகள்/ ஆராய்ச்சியாளர்களால் நேரில் சமர்ப்பிக்கப்படுகிறது சத்யபாமா இணையதளத்தின் மூலம் திட்டங்களை ஆன்லைனிலேயே சமர்ப்பிக்க முடியும். திட்டங்களைக் கண்காணிப்பது, நிதி மற்றும் மானியங்கள் பயன்படுத்தப்படுவது ஆகியவை குறித்த தகவல்களும், இந்த இணையதளத்தில் இருக்கும்.
சத்யபாமா இணையதளத்தை இங்கே காணலாம் research.mines.gov.in. இத்திட்டம் குறித்து மேலும் தகவல் அறிய மத்திய சுரங்க அமைச்சகத்தைத் தொடர்பு கொள்ளலாம் met4-mines[at]gov[dot]in.
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையினரால் ரூ.40.53 லட்சம் மதிப்புள்ள 910 கிராம் தங்கம், 3.15 லட்சம் மதிப்புள்ள செல்பேசிகள் மற்றும் சிகரெட்டுகள் பறிமுதல் செய்யப்பட்டன
சென்னை விமான நிலைய சுங்கத்துறை அதிகாரிகள் 28.10.2022 அன்று துபாயிலிருந்து வந்த எமிரேட்ஸ் ஏர்லைன்ஸ் விமானத்தில் வந்த பயணி ஒருவரை சோதனை செய்தபோது, அவர் ரூ.17.15 லட்சம் மதிப்புள்ள 385 கிராம் தங்க கட்டியை உலோகத் தகடுகளில் மறைத்து வைத்திருந்தது கண்டுபிடிக்கப்பட்டு, பறிமுதல் செய்தனர். மேலும் அவரது பைகளிலிருந்து 15 செல்பேசிகளும் 9000 சிகரெட்டுகளும் பறிமுதல் செய்யப்பட்டன. இவற்றின் மதிப்பு ரூ. 3.15 லட்சம் ஆகும்.
இதே போல் 29.10. 2022 அன்று எமிரேட்ஸ் ஏர்லைன்ஸ் விமானத்தில் துபாயிலிருந்து சென்னை வந்த மற்றொரு பயணியை சோதனை செய்தபோது ரூ. 23.38 லட்சம் மதிப்புள்ள 525 கிராம் எடையுள்ள தங்கம் பசை வடிவில் அவரது உடலில் மறைத்து எடுத்துவரப்பட்டது கண்டுபிடிக்கப்பட்டு, பறிமுதல் செய்யப்பட்டது.
இதையடுத்து இரு வேறு சோதனைகளில் மொத்தம் ரூ.40.53 லட்சம் மதிப்புள்ள 910 கிராம் தங்கம், 3.15 லட்சம் மதிப்புள்ள செல்பேசிகள் மற்றும் சிகரெட்டுகள் பறிமுதல் செய்யப்பட்டன. தொடர் விசாரணை நடைபெற்று வருகிறது என சென்னை சர்வதேச விமான நிலைய சுங்கத்துறை முதன்மை ஆணையர் திரு எம். மேத்யூ ஜாலி வெளியிட்ட செய்திக்குறிப்பில் தெரிவித்துள்ளார்.
நிதி அமைச்சகம்
தற்சார்பு இந்தியா 3.0 நடவடிக்கைகளை நிதி அமைச்சர் அறிவித்தார்
தற்சார்பு இந்தியா 3.0 திட்டத்தின் கீழ் பொருளாதாரத்துக்கு ஊக்கமளிக்கும் இந்திய அரசின் நடவடிக்கைகளின் ஒரு பகுதியாக, 12 முக்கிய அறிவிப்புகளை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் இன்று வெளியிட்டார்.
அவற்றின் விவரங்கள் வருமாறு:
1) தற்சார்பு இந்தியா வேலைவாய்ப்பு திட்டம்
கொவிட்-19-இல் இருந்து நாடு மீண்டு வரும் சமயத்தில் வேலைவாய்ப்பு உருவாக்கத்துக்கு ஊக்கமளிக்கும் வகையில் புதிய திட்டம் அறிமுகப்படுத்தப்பட்டுள்ளது. தொழிலாளர் வருங்கால வைப்பு நிதி நிறுவனத்தில் தங்களை பதிவு செய்து கொண்டுள்ள நிறுவனங்கள் தொழிலாளர் வருங்கால வைப்பு நிதி நிறுவனத்தில் பதிவு செய்யாமல் புதிய தொழிலாளர்களை சேர்த்தாலோ, அல்லது ஏற்கனவே வேலை இழந்தவர்களுக்கோ இந்த திட்டம் பலனளிக்கும்.
2) அவசரகால கடன் உத்தரவாத திட்டம்
சிறு, குறு, நடுத்தரத் தொழில் நிறுவனங்கள், வியாபாரங்கள், முத்ரா கடனாளிகள் மற்றும் தனிநபர்கள்  ஆகியோருக்கான இந்த திட்டம் 2020 மார்ச் 31 வரை நீட்டிக்கப்பட்டுள்ளது
3) உற்பத்தி சார்ந்த ஊக்கத்தொகை திட்டம்
10 முக்கியத் துறைகளுக்கு ரூ 1.46 லட்சம் கோடி மதிப்பிலான உற்பத்தி சார்ந்த ஊக்கத்தொகை திட்டம் உள்நாட்டு உற்பத்தியில் போட்டித் திறனை ஊக்குவிக்க உதவும்.
4) பிரதமரின் வீட்டுவசதி திட்டம்- நகர்ப்புறம்
இந்த வருடம் ஏற்கனவே வழங்கப்பட்ட ரூ 8,000 கோடியைத் தவிர, பிரதமரின் வீட்டுவசதி திட்டம்- நகர்ப்புறம்-க்கு கூடுதலாக ரூ 18,000 கோடி வழங்கப்படுகிறது. 30 லட்சம் வீடுகளுக்கு இது உதவி, 78 லட்சம் புதிய வேலைவாய்ப்புகளை உருவாக்கும்.
5) கட்டுமானம் மற்றும் உள்கட்டமைப்புத் துறைக்கு ஆதரவு
ஒப்பந்தங்களுக்கான செயல்பாட்டு பாதுகாப்பு உத்தரவாதம் 5-10 சதவீதத்தில் இருந்து 3 சதவீதமாக குறைக்கப்பட்டுள்ளது. ஒப்பந்ததாரர்களுக்கு இது உதவும்
6) கட்டுமானர்களுக்கும், வீடு வாங்குவோருக்கும் வருமான வரி நிவாரணம்
நடுத்தரப் பிரிவினர் வீடு வாங்குவதை ஊக்குவிக்கும் விதமாக ரூ 2 கோடி வரையிலான வீடுகளுக்கான வரி விகிதங்கள் தளர்வுகள் அறிவிக்கப்பட்டுள்ளன
7) உள்கட்டமைப்பு கடனுதவிக்கான தளம்
தேசிய முதலீட்டு மற்றும் உள்கட்டமைப்பு நிதி என்னும் கடன் தளத்தில் ரூ 6,000 கோடி பங்கு முதலீட்டை அரசு மேற்கொள்ளும்
8) விவசாயத்துக்கு ஆதரவு
உர நுகர்வு குறிப்பிடத்தகுந்த அளவு அதிகரித்திருப்பதால், மானிய விலையிலான உரங்களுக்கு ரூ 65,000 கோடி வழங்கப்படுகிறது
9) ஊரக வேலைவாய்ப்புகளுக்கு ஊக்கம்
ஊரகப் பகுதிகளில் வேலைவாய்ப்புகளை உருவாக்குவதற்காக பிரதமரின் ஏழைகள் நல வேலைவாய்ப்பு திட்டத்துக்கு கூடுதல் நிதியாக ரூ 10,000 கோடி வழங்கப்படுகிறது
10) திட்ட ஏற்றுமதிகளுக்கு ஊக்கம்
இந்திய வளர்ச்சி மற்றும் பொருளாதார உதவித் திட்டத்தின்  கிழ், திட்ட ஏற்றுமதிகளை ஊக்குவிப்பதற்காக எக்சிம் வங்கிக்கு ரூ 3,000 கோடி வழங்கப்படுகிறது
11) முதலீடு மற்றும் தொழிலக ஊக்கம்
முதலீடு மற்றும் தொழிலக செலவுகளுக்கு ரூ 10,200 கோடி கூடுதல் தொகை வழங்கப்படுகிறது
12) கொவிட் தடுப்பு மருந்துக்கு ஆராய்ச்சி & மேம்பாட்டு மானியம்
கொவிட் தடுப்பு மருந்துக்கான ஆராய்ச்சி மற்றும் மேம்பாட்டு மானியமாக உயிரிதொழில்நுட்பத் துறைக்கு ரூ 900 கோடி வழங்கப்படுகிறது
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1672321
-----
(
அறிவியல் மற்றும் தொழில்நுட்பத்துறை
கொவிட்-19 நோயாளிகளைப் பரிசோதிப்பதற்காக கிருமி நீக்கம் செய்யப்பட்ட தடுப்பு - சோதனை அறையை உருவாக்கியுள்ளனர் SCTIMST விஞ்ஞானிகள்
கொவிட்-19 நோயாளிகளைப் பரிசோதிப்பதற்காக கிருமி நீக்கம் செய்யப்பட்ட தடுப்பு – சோதனை அறை ஒன்றை வடிவமைத்து உருவாக்கியுள்ளனர், இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற அமைப்பான ஸ்ரீ சித்ர திருநாள் மருத்துவ அறிவியல் மற்றும் தொழில்நுட்ப நிறுவனத்தின் விஞ்ஞானிகள்.
ஒரு தொலைபேசி மையத்தை போல் மூடப்பட்டு அமைக்கப்பட்டுள்ள கிருமி நீக்கம் செய்யப்பட்ட புதுமையான இந்த சோதனை அறை, நோய் தொற்றைத் தடுப்பதற்காக, மருத்துவரின் நேரடித் தொடர்பு இல்லாமலேயே நோயாளியைப் பரிசோதனை செய்யும் வகையில் உருவாக்கப்பட்டுள்ளது. விளக்கு, மின்விசிறி, பொருள்கள் வைப்பதற்கான செருகு சட்டம் மற்றும் புற ஊதா விளக்கு ஆகியன இதில் பொருத்தப்பட்டுள்ளன.
இதில் பொருத்தப்பட்டுள்ள புற ஊதா விளக்கு, ஒவ்வொரு நோயாளியும் அறையை விட்டு சென்ற பின்னர் இந்த மையத்தை கிருமிகளிடமிருந்து தூய்மைப்படுத்தும்.
பரிசோதனைக்குப் பின்னர், நோயாளி அறையை விட்டு வெளியேறக் கேட்டுக் கொள்ளப்படுவார். அதன் பின்னர், புற ஊதா விளக்கு 3 நிமிடங்களுக்கு ஒளிர வைக்கப்படும். அறையில் புற ஊதா வெளிப்பாடு முடிந்த பின்னர், அடுத்த நோயாளி பரிசோதிக்கப்படுவார். இப்படியே இது தொடரும்.
"வேகமாகத் தொற்றக்கூடிய ஒரு வைரஸைக் கொண்டு வருபவர்களிடம் தொடர்பு கொள்ளும் மருத்துவர்கள் மற்றும் முன்னிலை சுகாதாரப் பணியாளர்களுக்கு நோய்த் தொற்றிலிருந்து உயர் தரப் பாதுகாப்பை அளிப்பது ஒரு கட்டாய முன்னுரிமை ஆகும். அந்த வகையில், சிந்தனைத் திறனுடனும், மருத்துவர்களின் உள்ளீடுகளுடனும் உருவாக்கப்பட்டுள்ள இந்த பாதுகாப்புச் சாவடி ஒரு சிறந்த முன்னேற்றமாகும்," என்கிறார் பேராசிரியர் அறிவியல் மற்றும் தொழில்நுட்பத் துறை செயலாளர், அசுதோஷ் ஷர்மா.
.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட தரையிலிருந்து செலுத்தக் கூடிய ‘பிரலே‘ ஏவுகணையை டிஆர்டிஓ 2-வது முறையாக வெற்றிகரமாக பரிசோதித்துள்ளது
பாதுகாப்பு ஆராய்ச்சி மற்றும் மேம்பாட்டு நிறுவனத்தால்  உள்நாட்டிலேயே தயாரிக்கப்பட்ட தரையிலிருந்து செலுத்தக் கூடிய ‘பிரலே‘ ஏவுகணை, ஒடிசா கடற்கரைப் பகுதியில் உள்ள டாக்டர் ஏ.பி.ஜே. அப்துல் கலாம் தீவிலிருந்து 2-வது முறையாக இன்று  செலுத்தப்பட்டு வெற்றிகரமாக பரிசோதிக்கப்பட்டது. முதன் முறையாக அணு ஆயுதங்களை சுமந்து செல்லக் கூடிய ஏவுகணை அடுத்தடுத்த இரண்டு நாட்களில் வெற்றிகரமாக பரிசோதிக்கப்பட்டுள்ளது.
இந்த சோதனை அதன் அனைத்து இலக்குகளையும் எட்டியதுடன், இந்த புதிய ஏவுகணை அதன் திட்டமிட்ட இலக்கை துல்லியமாக தாக்கியதாகவும் தெரிவிக்கப்பட்டுள்ளது.
இன்றைய சோதனையின் போது, ஆயுதங்களின் துல்லியத் தன்மை மற்றும் ஆயுதங்களின் அழிப்புத்திறனை பரிசோதிப்பதற்காக, ‘பிரலே’ ஏவுகணை அதிக ஆயுதங்களை சுமந்தபடி, புதிய பகுதியை குறிவைத்து பரிசோதிக்கப்பட்டது.
விஞ்ஞானிகளின் இந்த சாதனைக்கு பாதுகாப்புத் துறை அமைச்சர் திரு.ராஜ்நாத் சிங் மற்றும் பாதுகாப்புத் துறை ஆராய்ச்சிப் பிரிவின் செயலாளரும் டிஆர்டிஓ தலைவருமான டாக்டர் ஜி சதீஷ் ரெட்டி ஆகியோர் பாராட்டுத் தெரிவித்துள்ளனர்.
மேலும் விவரங்களுக்கு ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1784515
------
(Visitor Counter : 208
பிரதமர் அலுவலகம்
திரு புத்ததேவ் தாஸ்குப்தாவின் மறைவிற்கு பிரதமர் இரங்கல்
திரைப்பட இயக்குநர், சிந்தனையாளர் மற்றும் கவிஞரான திரு புத்ததேவ் தாஸ்குப்தாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
இதுதொடர்பான சுட்டுரைச் செய்தியில், “திரு புத்ததேவ் தாஸ்குப்தாவின் மறைவை அறிந்து மிகவும் வேதனை அடைந்தேன். அவரது பன்முகத் தன்மை வாய்ந்த படைப்புகள் சமுதாயத்தின் அனைத்துப் பிரிவினரிடமும் தாக்கத்தை ஏற்படுத்தின. அவர், புகழ்பெற்ற சிந்தனையாளராகவும், கவிஞராகவும் திகழ்ந்தார். இந்த சோகமான தருணத்தில் அன்னாரது குடும்பத்தினருக்கும், ஏராளமான ரசிகர்களுக்கும் எனது இரங்கல்கள். ஓம் சாந்தி!”, என்று பிரதமர் கூறியுள்ளார்.
-----
(
நிதி அமைச்சகம்
உலகின் மிகப் பெரிய புதுப்பிக்கத்தக்க எரிசக்தி விரிவாக்கத் திட்டங்களில் ஒன்றை இந்தியா மேற்கொண்டுள்ளது
மத்திய நிதி மற்றும் பெரு நிறுவனங்கள் விவகாரங்கள் துறை அமைச்சர் திருமதி.நிர்மலா சீதாராமன் இன்று நாடாளுமன்றத்தில் 2018-19 பொருளாதார ஆய்வறிக்கையைத் தாக்கல் செய்தார். புதுப்பிக்கத்தக்க எரிசக்தி ஆதாரங்கள் தேசிய ஆதாரங்களில் முக்கியமாக உள்ளது என அறிக்கையில் குறிப்பிட்டுள்ளதுடன், “இந்த வளஆதாரங்களைப் பயன்படுத்துவது, சமூக சமத்துவம் மற்றும் எரிசக்தி பாதுகாப்புடன் கூடிய எரிசக்தி மாற்றம், வலுவான பொருளாதாரம் மற்றும் பருவகால மாற்றத்தைக் குறைத்தல் ஆகியவற்றை அடைவதற்கான இந்தியாவின் தொலைநோக்கு பார்வையின் ஒரு பகுதியாக உள்ளது” என்றும் தெரிவிக்கப்பட்டுள்ளது. எரிசக்தி பெறுவதற்கான அணுகலை உயர்த்துவது முக்கியமானது என்றாலும், வரலாற்றில் முன்னேறிய பொருளாதாரங்களில் நிகழ்ந்ததைக் காட்டிலும், சுற்றுச்சூழலில் இது மிகுந்த குறைந்த செலவில் வருவது மிகவும் முக்கியமானதாகும் என்றும் தெரிவிக்கப்பட்டுள்ளது.
உலகின் மிகப் பெரிய புதுப்பிக்கத்தக்க எரிசக்தி திட்டங்களில் ஒன்றை இந்தியா மேற்கொண்டு வருகிறது என அறிக்கையில் குறிப்பிடப்பட்டுள்ளதுடன், இந்திய மின்சார கலப்பில், புதுப்பிக்கத்தக்க எரிசக்தியின் பங்கு கணிசமாக உயர்ந்து வருவதாகவும் தெரிவிக்கப்பட்டுள்ளது. பொருளாதார ஆய்வின்படி, மொத்த எரிசக்தி உற்பத்தியில், 2014-15ம் ஆண்டு 6 சதவீதமாக இருந்த புதுப்பிக்கத்தக்க எரிசக்தியின் பங்கானாது , 2018-19ம் ஆண்டு 10 சதவீதமாக உயர்ந்துள்ளது. “தற்போது, உலகளவில், இந்தியா, காற்று எரிசக்தியில் 4வது இடத்திலும், சூரிய எரிசக்தியில் 5வது இடத்திலும் மற்றும் ஒட்டுமொத்த புதுப்பிக்கத்தக்க எரிசக்தி நிறுவப்பட்ட திறனில் 5வது இடத்திலும் உள்ளது. 2014, மார்ச், 31 அன்று 35 ஜிகா வாட்டாக இருந்த ஒட்டுமொத்த புதுப்பிக்கத்தக்க எரிசக்தி நிறுவப்பட்ட திறனானது, 2019, மார்ச், 31 அன்று 78 ஜிகா வாட்டாக இருமடங்குக்கும் மேலாக உயர்ந்துள்ளது. 2022-ம் ஆண்டுக்குள் புதுப்பிக்கத்தக்க எரிசக்தியின் திறனை 175 ஜிகா வாட்டை எட்டச் செய்ய வேண்டும் என்பது இலக்காக உள்ளது”, என ஆய்வறிக்கையில் கூறப்பட்டுள்ளது.
இன்றைய விலையில், புதுப்பிக்கத்தக்க எரிசக்தி ஆலைகளில் கூடுதல் முதலீடுகள், 2022-ம் ஆண்டு  வரை 80 பில்லியன் அமெரிக்க டாலராகவும் மற்றும் 2023-2030 காலகட்டத்தில் 250 பில்லியன் அமெரிக்க டாலர் தேவைப்படும் என்று ஆய்வில் மதிப்பிடப்பட்டுள்ளது. இவ்வாறாக, ஓராண்டின் அடிப்படையில், அடுத்த பத்தாண்டுகளில் மற்றும் அதனைத் தொடர்ந்து, 30 பில்லியன் அமெரிக்க டாலர்களுக்கும் அதிகமான முதலீட்டு வாய்ப்புகள் உருவாகும் என எதிர்பார்க்கப்படுகிறது.
புதுப்பிக்கத்தக்க எரிசக்தி திறன் பன்மடங்கு உயர்ந்திருந்தாலும், எரிசக்திக்கான முக்கியமான ஆதாரமாக புதைபடிவ எரிபொருள் அடிப்படையிலான எரிசக்தி தொடர்ந்து விளங்குகிறது என்றும் ஆய்வில் தெரிவிக்கப்பட்டுள்ளது.
குடியரசுத் துணைத் தலைவர் செயலகம்
நமது அன்னையர் மற்றும் சகோதரிகளின் கவுரவத்தை அவமதிக்கும் எதையும் செய்யவேண்டாம்: மாணவர்களுக்கு குடியரசுத் துணைத்தலைவர் வேண்டுகோள் கோவா தேசிய தொழில்நுட்ப நிறுவனத்தின் 4வது பட்டமளிப்பு விழாவில் உரை
நமது அன்னையர் மற்றும் சகோதரிகளின் கவுரவத்தை அவமதிக்கும் எதையும் செய்யவேண்டாம் என்று மாணவர்களுக்கு குடியரசுத் துணைத்தலைவர் திரு எம். வெங்கையா நாயுடு வேண்டுகோள் விடுத்துள்ளார். தங்களது வாழ்க்கையில் மிக உயரிய நன்னெறிகளை கடைபிடிக்க தொடர்ந்து உறுதியுடன் இருக்குமாறும் அவர் கேட்டுக்கொண்டுள்ளார். கோவா மாநிலம் பனாஜியில் இன்று தேசிய தொழில்நுட்ப நிறுவனத்தின் 4-வது பட்டமளிப்பு விழாவில் அவர் உரையாற்றினார். கோவா மாநில ஆளுநர் திருமதி. மிர்துளா சின்ஹா, கோவா தேசிய தொழில்நுட்ப நிறுவனத்தின் ஆளுகை வாரியக் குழுத் தலைவர் மற்றும் உறுப்பினர்கள், இதர பிரமுகர்கள் நிகழ்ச்சியில் பங்கேற்றனர்.
பல்கலைக்கழகங்கள், தங்களது பாடத் திட்டங்களை முற்றிலும் மாற்றி அமைக்கவேண்டியது அவசியம் என்று வலியுறுத்திய குடியரசுத் துணைத்தலைவர் தொழில்துறையின் தேவைகளுக்கேற்ப கற்பித்தல் நடைமுறைகளை மாற்றியமைக்குமாறு அவர் கூறினார். லட்சக்கணக்கான பொறியியல் மாணவர்கள் வேலைவாய்ப்புக்கான அடிப்படை திறன்கள் இன்றி ஒவ்வொரு ஆண்டும் பட்டம் பெற்று வெளியேறுவது விரும்பத்தக்கது அல்ல என்றும் அவர் கூறினார்.
புதிய உச்சத்தை அடைவதற்கு குறுக்கு வழியோ, உடனடி தீர்வுகள் எதுவோமோ இல்லை என்று குறிப்பிட்ட குடியரசு துணைத்தலைவர், இளைஞர்கள் சகிப்புத் தன்மை, நேர்மை, பொறுமை, இரக்கம், தன்னம்பிக்கை ஆகியவற்றை கொண்டிருந்தால் மட்டுமே தங்கள் கனவுகளை நனவாக்கமுடியும் என்று அவர் கூறினார். புதுமையான, சிக்கனமாக, தீர்வுகளை குறிப்பாக மருத்துவ பராமரிப்பு, கல்வி ஆகிய துறைகளில் கொண்டுவர முயற்சி எடுக்க வேண்டும் என்று மாணவர்களை அவர் கேட்டுக்கொண்டார்.
2030-வாக்கில் இந்தியா உயர் நடுத்தர வருமான நாடாக மாறிவிடும் என்று குறிப்பிட்ட திரு வெங்கையா நாயுடு, திறன் பயிற்சி மிக்க மாணவர்களுக்கு பல்வேறு துறைகளில் வாய்ப்புகள் காத்திருக்கும் என்று கூறினார். நல்ல வேலைவாய்ப்பு அல்லது சுய வேலைவாய்ப்பு பெறும் வகையில் இளைஞர்களுக்கு திறன் பயிற்சி வழங்கப்படவேண்டும் என்பதை வலியுறுத்திய அவர், மத்திய அரசின் திறன் இந்தியா திட்டம் இதற்கெனவே நடைமுறைப்படுத்தப்படுகிறது என்றும் கூறினார்.
குடியரசு துணைத்தலைவரின் முழுமையான உரைக்கு www.pib.nic.in என்ற வலைத்தளத்தைப் பார்க்கவும்.